Īva di Manuāra stadions

Īva di Manuāra stadions (franču: Stade Yves-du-Manoir), oficiāli Īva di Manuāra olimpiskais stadions (Stade olympique Yves-du-Manoir), tāpat zināms kā Kolombas olimpiskais stadions (Stade olympique de Colombes) vai vienkārši Kolomba (Colombes), ir regbija, vieglatlētikas un futbola stadions Kolombā, netālu no Parīzes, Francijā. Vēsture 1928. gadā stadions nodēvēts franču regbija spēlētāja Īva di Manuāra piemiņai. Tas bija galvenais 1924. gada vasaras olimpisko spēļu stadions, un tajā laikā tā ietilpība bija 45 000 cilvēku. 1924. gada spēļu laikā tajā notika vieglatlētikas, riteņbraukšanas, jāšanas, vingrošanas, tenisa, futbola, regbija un divas modernās pieccīņas sacensības (skriešana, paukošana). Vēlāk to paplašināja līdz vairāk nekā 60 000 skatītāju vietām. Kolombā norisinājās 1938. gada FIFA Pasaules kausa fināls starp Itālijas un Ungārijas futbola izlasēm, kā arī uzņēma divus turnīra mājinieku mačus. 1970. gados Kolombā notika vairākas Francijas kausa izcīņas finālturnīra spēles un valsts futbola un regbija izlases komandu mājas spēles. Tas bija valsts lielākais stadions līdz atjaunotā Parc des Princes atklāšanai 1972. gadā. Kolombā skatītāju ietilpība samazinājusies līdz mazāk nekā 50 000 vietām, arvien stingrāku drošības noteikumu dēļ. Regbija un futbola izlases komandu pēdējās spēles Kolombā notika attiecīgi 1972. un 1975. gadā. Francijas profesionālā futbola Parīzes "Racing" izmantoja Īva di Manuāra stadionu kā savu mājvietu aptuveni līdz 1985. gadam, pēc tam pārcēlās uz citiem stadioniem, pirms atgriezās 2010. gados. Regbija komandai Racing 92 šis bija mājas stadions līdz 2017. gada novembrim. Sākotnēji viņi plānoja stadionu pārveidot, lai to varētu koplietot ar futbola komandu, bet tā vietā uzcēla Paris La Défense Arena tuvējā Nantērā, un savu pirmo spēli tajā aizvadīja 2017. gada decembrī. 2024. gada vasaras olimpisko spēļu laikā stadionā norisinājās lauka hokeja spēles. Atsauces Ārējās saites Vikikrātuvē par šo tēmu ir pieejami multivides faili. Skatīt: Īva di Manuāra stadions. Stadions pastkartēs Arhivēts 2012. gada 5. martā, Wayback Machine vietnē. (franciski) Olimpiskā stadiona vēsture (franciski)